CELEX: 62013TN0660
Language: mt
Date: 2013-12-12 00:00:00
Title: Kawża T-660/13: Rikors ippreżentat fit- 12 ta’ Diċembru 2013 — Ir-Repubblika Ċeka vs Il-Kummissjoni Ewropea

15.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/41
            
         Rikors ippreżentat fit-12 ta’ Diċembru 2013 — Ir-Repubblika Ċeka vs Il-Kummissjoni Ewropea
   (Kawża T-660/13)
   2014/C 45/71
   Lingwa tal-kawża: iċ-Ċek
   
      Partijiet
   
   
      Rikorrenti: Ir-Repubblika Ċeka (rappreżentanti: M. Smolek, J. Vláčil, aġenti)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla, fl-intier tiegħu, ir-Regolament ta’ Delega tal-Kummissjoni (UE) Nru 886/2013, tal-15 ta’ Mejju 2013, li jissupplimenta d-Direttiva 2010/40/UE tal-Parlament Ewropew u tal-Kunsill fir-rigward tad-dejta u l-proċeduri għall-forniment, fejn possibbli, ta’ informazzjoni minima universali dwar it-traffiku stradali marbuta mas-sikurezza b’xejn lill-utenti (ĠU L 247, p. 6) u
            
         
               —
            
            
               tikkundanna lill-Kummissjoni Ewropea għall-ispejjeż tal-proċeduri.
            
         Sussidjarjament, ir-rikorrenti titlob lill-Qorti Ġenerali jogħġobha:
   
               —
            
            
               tannulla l-Artikolu 5 (1), l-Artikolu 9 u l-Artikolu 10(1)(a) tar-regolament ikkontestat, u
            
         
               —
            
            
               tikkundanna lill-Kummissjoni Ewropea għall-ispejjeż tal-proċeduri.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv, ibbażat fuq ksur tal-Artikolu 7(1) tad-Direttiva Nru 2010/40/UE (1) flimkien mal-Artikolu 5(1) u l-Artikolu 6 tagħha
               F’dan ir-rigward, ir-rikorrenti tiddikjara li l-Kummissjoni, bl-adozzjoni tar-regolament ikkontestat, eċċediet il-limiti tal-awtorità stabbilita mill-Artikolu 7(1) tad-Direttiva Nru 2010/40, flimkien mal-Artikolu 5(1) u l-Artikolu 6 tagħha.
            
         
               (2)
            
            
               It-tieni motiv, ibbażat fuq ksur tal-Artikolu 209 TFUE
               F’dan il-motiv, ir-rikorrenti ssostni li l-Kummissjoni, bl-adozzjoni tar-regolament ikkontestat, eċċediet is-setgħa ddelegata tagħha li tadotta atti mhux leġiżlattivi skont l-Artikolu 290 TFUE.
            
         
               (3)
            
            
               It-tielet motiv, ibbażat fuq ksur tal-Artikolu 13(2) TUE
               F’dan ir-rigward, ir-rikorrenti ssostni li l-Kummissjoni, bl-adozzjoni tar-regolament ikkontestat, eċċediet il-limiti tas-setgħat mogħtija lilha fit-Trattati.
            
         
      (1)  Direttiva 2010/40/UE tal-Parlament Ewropew u tal-Kunsill, tas-7 ta’ Lulju 2010, dwar il-qafas għall-varar ta’ Sistemi ta’ Trasport Intelliġenti fil-qasam tat-trasport bit-triq u għall-interkonnessjonijiet ma’ modi oħrajn ta’ transport (ĠU L 207, p. 1).